google/wiki40b huggingface dataset:
Kristjan Press

Saavutused

Ta on neljakordne Eesti meister Kreeka-Rooma maadluses kaalukategoorias kuni 66 kg (2004, 2007, 2013, 2014).
Tartu parim maadlus sportlane – 2007; ja 2009 ;
1999. aasta Eesti meistrivõistlused – 3. koht kaalukategoorias kuni 63 kg;
2000. aasta Eesti meistrivõistlused – 3. koht kaalukategoorias kuni 63 kg;
2003. aasta Eesti meistrivõistlused – 2. koht kaalukategoorias kuni 66 kg;
2009. aasta Eesti meistrivõistlused – 2. koht kaalukategoorias kuni 74 kg;
2011. aasta Eesti meistrivõistlused – 3. koht kaalukategoorias kuni 74 kg;
2012. aasta Eesti meistrivõistlused – 3. koht kaalukategoorias kuni 74 kg.
2015. aasta Eesti meistrivõistlused – 2. koht kaalukategoorias kuni 66 kg.

Eesti noorte, kadettide ja juunioride meistrivõistlused

1992. aasta Eesti noorte meistrivõistlused – 3. koht;
1993. aasta Eesti noorte meistrivõistlused – 1. koht;
1994. aasta Eesti juunioride meistrivõistlused – 2. koht;
1995. aasta Eesti juunioride meistrivõistlused – 2. koht;
1995. aasta Eesti kadettide meistrivõistlused – 1. koht;
1996. aasta Eesti juunioride meistrivõistlused – 1. koht;
1997. aasta Eesti noorsoo meistrivõistlused – 1. koht;
1998. aasta Eesti juunioride meistrivõistlused – 2. koht;
1999. aasta Eesti juunioride meistrivõistlused – 3. koht.

Maailmameistrivõistlused Kreeka-Rooma maadluses

1995. aasta  Budapestis kadettide vanuseklassis kaalukategoorias kuni 55 kg – 17. koht (osavõtjaid 39);
1996. aasta  Walbrzychsis juunioride vanuseklassis kaalukategoorias kuni 58 kg – 22. koht (osavõtjaid 32);
1998. aasta  Kairos juunioride vanusklassis kaalukategoorias kuni 60 kg – 22. koht (osavõtjaid 30).

Euroopa meistrivõistlused Kreeka-Rooma maadluses

2007 Sofia  kaalukategoorias kuni 66 kg – 23. koht (osavõtjaid 28)

OM valikturniir

2004 Novi Sad  – 19. koht (osavõtjaid 36);
2004 Taškent  – 19. koht (osavõtjaid 25).

Rahvusvahelised turniirid

Põhjamaade meistrivõistlused
1999. aasta  – 4. koht (juunior).
2013. aasta  – 6. koht.
Vantaa Painicup 
2004. aasta – 6. koht (66 kg).
Kristjan Palusalu mälestusvõistlused  
1995. aasta – 6. koht (57 kg);
1999. aasta – 8. koht (63 kg);
2003. aasta – 5. koht (66 kg);
2004. aasta – 6. koht (66 kg).
Georg Lurichi mälestusvõistlused  
2001. aasta – 1. koht (63 kg);
2007. aasta – 3. koht (66 kg).
Golden Grand Prix
2007. aasta  – 23. koht (66 kg).
Grand Prix of Germany  Dortmund 
2007. aasta – 27. koht (66 kg).
Küllo Kõivu mälestusvõistlused  Viljandi
2002. aasta – 4. koht (66 kg)

Klubid

Kristjan Press treenib spordiklubis Englas, kuulub Voldemar Pressi treeninggruppi.
Tartu Kalev/Englas 
ASV Kollnau  1997;
Östhammars BK  1999–2001;
Cincinnati Wrestling Club  2001–2002.

Lisaks

Tuntumad konkurendid, kellega ta on maadelnud: Nikolai Monov, Mikael Lindgren, Olari Suislep, Parviz Zeidvand, Vitali Žuk.
Tema onu on endine maadleja Feliks Press ja isa treener Voldemar Press.
Alates 2013. aastast töötab ta maadlusklubis Englas maadlustreenerina.
Alates 2016. aastats töötab Tartu Spordiselts "Kalev"i maadlustreenerina.
Lepik (perekonnanimi)

Lepik on eesti perekonnanimi.
2019. aasta 1. jaanuari seisuga oli Eestis perekonnanimi Lepik 1765 inimesel: 854 mehel ja 911 naisel. Perekonnanimede levikult on Lepik meeste puhul 20. kohal ja naiste puhul 21. kohal.
Jõgevamaa vapp

Jõgevamaa vapp on Eestis asuva Jõgeva maakonna vapp.
Vapp on registreeritud 10. oktoobril 1996.
Igor Dodon

Isiklikku

Igor Dodon on abielus ja kolme poja isa.
Pimedad korrused

"Dark Floors" kinodes

Filmi esilianstus toimus 6. veebruaril 2008 Oulus Energia Areenal, kus toimus ka Lordi kontsert ning kohal olid näitlejad Noah Huntley ja Dominique McElligot.
Peale Oulu esilinastust näidati filmi Soomes alates 8. veebruarist avanädalal neljakümnes kinos vanusepiiranguga K15. Esimesel nädalavahetusel teenis film 82, 819 dollarit - selle tulemusega sai ta Soome kino edetabelis 3. kohale. Kokku käis esimese nädalaga (8.–14. veebruar) Soomes filmi vaatamas 13 397 inimest. Praeguseks on film teeninud 226 979 USA dollarit. Islandil toimus filmi esilinastus 29. veebruaril 2008 Reykjavikis. Esimesel nädalavahetusel linastus film kahes kinos ning teenis 6137 dollarit ja jõudis 13. kohale. Kaks nädalat hiljem (14.–16. märts) teenis film Islandil 891 dollarit ning pääses Islandi kinoedetabelis 20. kohale. Muuseas aitas filmi toota lisaks Soome ettevõttele SolarFilms Inc. ka Islandi filmikompanii Icelandic Film Company. Islandil levitas filmi SAM Film. Kokku on film väliskinodes teeninud 500 900 eurot.
Eestis linastus film nime all "Pimedad korrused" ja seda näidati alates 7. märtsist 2008 Tallinna Coca-Cola Plazas. Aprillis sai filmi näha veel Tallinna Kosmose kinos, Pärnu Mai kinos ning mais Haapsalu Kultuurikeskuses, Jõgeva Kultuurikeskuses ja Tartu Athena keskuses. Vanusepiirang Eestis oli K12. Kokku käis 2008. aastal filmi vaatamas 1305 inimest ning Eesti Filmi Sihtasutuse edetabelis jõudis film 132. kohale. 28. juulil 2009 linastus film Pärnu kino Mai programmis "Öökino".
Anatoli Šmigun

Haridus

Anatoli Šmigun lõpetas 1969. aastal Ufaa Kehakultuuritehnikumi, 1977. aastal Moskva Kehakultuuri Keskinstituudi ning 1988. aastal Moskva Treenerite Kõrgkooli.

Tegevus sportlase ja treenerina

Anatoli Šmigun on seitsmekordne Eesti meister suusatamises. Alates 1982. aastast töötab ta murdmaasuusatamise treenerina.

Isiklikku

Anatoli Šmiguni tütred on Kristina Šmigun ja Katrin Šmigun. Ka tema abikaasa Rutt Šmigun on endine suusataja.
John Candy

John Candy (31. oktoober 1950 Toronto – 4. märts 1994) oli Kanada filminäitleja ja koomik.
John Candy suri 43-aastasena infarkti, olles Mehhikos filmi "Wagons East" võtetel.
Haisev jooksjarohi

Kirjeldus

Haisev jooksjarohi on mitmeaastane taim. Ta kasvab 20–70 cm kõrgeks. Jooksjarohuliikidest on ta kõige püstisema varrega. Varre ülaosa on kaetud umbes 2 mm pikkuste näärme- ja lihtkarvadega. Ka lehed on kaetud näärmekarvadega. Lehed reeglina kolmetised. Taime lehed on ebameeldiva lõhnaga. Näärmekarvadega on kaetud ka tupplehed. Taimel on tugev risoom.
Haisev jooksjarohi õitseb juunist augustini. Õied on roosad, sageli lillade triipudega, harva valged või valkjad. 2-3 cm pikkused õied paiknevad kahe- või kolmekaupa ülemiste lehtede kaenlas.  Õisi tolmeldavad peamiselt mesilased. Haisva jooksjarohu viljaks on näärmekarvadega kaetud 7 mm pikkune kaun.

Levila ja kasvukoht

Haisev jooksjarohi kasvab parasvöötmes ja lähistroopikas Euroopas ja Lähis-Idas tasandikel ja eelmäestikes, peamiselt kuivadel ja poolkuivadel rohumaadel. Rohkem sobib neile mandriline kliima. Kesk-Euroopas on tema seisund ebakindel: Saksamaal tundub ta mitmel pool, kust teda varem leiti, olevat välja surnud, aga punasesse raamatusse teda samuti kantud ei ole. Austrias on ta väljasuremisohus.
Taim levib Eestis paiguti, rohkem mandri põhja- ja lääneosas ning läänesaartel. Kasvab niitudel, teeservadel ja jäätmaal. Ravi- ja meetaim.
Frédéric Lepage

Frédéric Lepage (sündinud 1955) on prantsuse filmiprodutsent, stsenarist ja kirjanik.
1994. aastal produtseeris Lepage 24-osalise loodusfilmisarja "Les Chroniques de l'Afrique sauvage" ('Metsiku Aafrika kroonikad'; režissöör Laurent Frapat, helilooja Carolin Petit, stsenaariumi autor Frédéric Lepage). Sarja on näidatud televisioonis nime all "Untamed Africa" ('Taltsutamata Aafrika') rohkem kui sajas riigis. Järgnevatel aastatel Lepage'i viljakas koostöö Frapat' ja Petit'ga jätkus. Loodi loodusdokumentaalsarjad teiste mandrite metsikust loodusest (filmimas käidi Lõuna- ja Kesk-Ameerikas, Austraalias, Edela-Aasias, Põhja-Ameerikas).
Ta on kirjutanud mitu romaani, aime- ja lasteraamatut.

Isiklikku

Ta elab Pariisis ja Bangkokis.
Teet Velling

Teet Velling (sündinud 13. juulil 1966 Tallinnas) on eesti bioloog ja muusik. 
Ta mängib paljusid pille: kitarre, perkussiooniinstrumente, iiri vilesid.

Haridus

Lõpetas 1984. aastal Tallinna 20. Keskkooli. 1995. aastal kaitses Tartu Ülikoolis magistritöö "nematood Chaenorhabditis elegans'i immuuno­histo­keemi­lised ja ultrastruktuursed iseärasused" (juhendajad Raivo Raid ja Jüri Kärner). Kaitses 2000. aastal Uppsala Ülikoolis doktoriväitekirja "Muscle cell integrins in vitro and in vivo. Identification and characterisation of a novel integrin, alpha11 beta1" (juhendaja Donald Gullberg).

Tegevus muusikuna

Osalenud kunagise Tallinna 20. Keskkooli mitmes ansamblis löökriistadel, kitarridel ja bassmandoliinil. Musitseerinud Prantsusmaa tänavatel, Iirimaa kõrtsides ja Rootsi džässilavadel. Tagasi Eestisse jõudnuna liitus uuesti ansambliga Jäääär. Tema laule on ilmunud ansambli plaatidel „Pojaga restoranis“, „Juuuubel“, „Jääorel“, „Öö armastab sind“. 
2015. aastal ilmus tema sooloalbum "Vend August", millel teevad kaasa Mart Soo, Tuuli Velling, Marti Tärn, Tanel Ruben, Indrek Palu ja Üllar Saaremäe.
Ameerika Ühendriikide põhiseaduse teine parandus

Ameerika Ühendriikide põhiseaduse teine parandus on Ameerika Ühendriikide põhiseaduse täiendus, mis näeb ette õiguse relva kanda ja hoida.
Parandus võeti vastu Kongressis 25. septembril 1789 ja ratifitseeriti osariikide tasemel 15. detsembril 1791.
Bekkeri sadam

Bekkeri sadam (sadama kood: EE BEK) on sadam Kopli lahe kirdeosas Kopli poolsaare edelarannikul Piirivalvesadama ja Meeruse sadama vahel.
Sadama territoorium hõlmab 141 171 m² maa-ala ja 336 300 m² veeala. Sadamas on 4 kaid üldpikkusega 620 m. Suurim sügavus kai ääres on 7,5 m.
Suurim võimalik laev: pikkus 140 m, laius 22 m, süvis 6,5 m.

Ajalugu

Sadam rajati aastatel 1912–1913 Bekkeri laevatehase sadamaks.
Nõukogude armee topograafilistel kaartidel (o42, 1:25 000) (1961, 1987) on tänast Bekkeri sadamat ja Meeruse sadamat kokku nimetatud Kopli Lõunasadamaks.
Bekkeri sadam oli kuni Venemaa Föderatsiooni vägede lahkumiseni 1990ndate algul Venemaa piirivalvesadam.
Jānis Reinis

Jānis Reinis (13. detsember 1960 Obeliai – 26. august 2016) oli läti näitleja.
Ta töötas näitlejana Läti Rahvusteatris ja Läti Kunstiteatris. Alates 1986. aastast mängis Jānis Reinis mitmetes filmides (sealhulgas ka "Hirmus suvi" ja "Riia kaitsjad").
Emu

Levik

Emu elab Austraalia savannides ja rohtlates .
Austraalias elab 625 000 – 725 000 emu ja tema arvukus on stabiilne. Tasmaanias elanud alamliik suri küttimise tagajärjel 1865. aastal välja.
Enne eurooplaste saabumist Austraaliasse elas seal veel kaks väiksemat emuliiki Dromaius baudinianus ja Dromaius ater, mis mõlemad kiiresti pärast eurooplaste saabumist välja surid.

Välimus

Emu on 1,5–1,9 m kõrge ja kaalub kuni 45–55 kg. 
Emu meenutab väliselt nandut, kuid on suurem. Tal on kohev pruunikashall sulestik, mis meenutab villa, ja kolmevarbalised tugevad jalad nagu teistelgi kaasuarlastel. Pea ja kael on mustad. Nokk on erinevalt kaasuari nokast lamenenud. Pea on sulgedega kaetud.

Eluviis

Emu suudab joosta pikka maad. Lühikest aega suudab ta arendada kiirust kuni 50 km/h.
Austraalias võib emu kõikjal kohata, kuigi ta väldib tihedalt asustatud alasid, tihedaid metsi ja kuivi alasid.
Inimeste tehtud traataedadest emu ei hooli. Ta võtab kõvasti hoogu ja jookseb otse läbi traataia, nii et sulepuru lendab. Sellepärast talunikud ei salli emusid: nad lõhuvad palju traataedu.
Emu võib istuda vees ja suudab ka ujuda.
Emu elab looduses 10–20 aastat. Vangistuses võib ta kauemgi elada. Vangistust talub emu kergesti.

Paljunemine

Emu on monogaamne. 
Isaslind ehitab maa peale okstest, rohust ja puukoorest pesa. Ühte pessa muneb kuni 3 emaslindu, igaüks 5–15 muna. Üks muna kaalub 800 grammi.
Haub ja poegade eest hoolitseb isaslind. Haudumine kestab 53–60, mõnedel andmetel aga 66 päeva. Vahel muneb emane veel haudumise ajalgi pessa lisaks. Haub ainult isaslind. Ta võib käia pesalt ära toitu otsimas, kuigi sagedamini nälgib lind kogu haudumise aja jooksul.  Isane pöörab kümme korda päevas pesas mune ringi.
Vastkoorunud emutibud on 12 cm pikad. Nad on sünnist saadik aktiivsed ja lahkuvad mõne päeva jooksul pesast. Isane jääb tibudega kokku umbes 7 kuuks, ta kaitseb neid ja õpetab toitu leidma. Tibud kasvavad kiiresti ja on juba 5-6 kuu vanuselt sama suured kui täiskasvanud.
Emutibud on triibulised. See kaitsevärvus aitab neil maskeeruda.

Toitumine

Emu sööb vilju, seemneid ja väikesi loomi . Ta sööb ka taimi ja putukaid: rohutirtse, ritsikaid, lepatriinusid, liblikaröövikuid ja sipelgaid.
On teada, et emu võib nädalate viisi toiduta olla.
Seal, kus emusid on palju, võivad nad põlde kahjustada. 
Selleks, et toitu paremini seedida, neelavad emud kive. Üks kivi võib kaaluda kuni 45 g ja kõik maos olevad kivid kokku võivad kaaluda kuni 745 g. On täheldatud, et emud söövad puusütt, kuigi pole veel kindlaks tehtud, miks.
Bruce Lee

Näitlejakarjäär ja selle mõju

Lee filmid, eriti tema etteasted mitmetes Hollywoodi lavastustes, tõstsid Hongkongi võitluskunstide filmi traditsiooni uuele tasemele. Tema jälgedes said tuule tiibadesse paljud teised võitluskunstnikud nagu Jackie Chan, Jet Li ja Chuck Norris.
Lee filmid sütitasid Läänes suurt huvi Hiina võitluskunstide vastu. Tema filmid muutsid ning mõjutasid võitluskunste ja võitluskunstide filme kogu maailmas. Lee'st sai kultuuriikoon, eriti hiinlastele, kuna ta kujutas oma filmides hiina rahvuslust.

Võitluskunstnikuna

Algselt oli ta Wing Chuni harrastaja, kuid loobus hiljem rangelt määratletud võitluskunstidest ning lõi erivõitluskunste kombineerides uue võitlemise süsteemi Jeet Kune Do. Vaatamata edukale filmikarjäärile, menule, mõjukusele ja loodud ikoonilisele kuvandile ei osutunud Bruce Lee saavutatud meisterlikkuse tase võrreldavaks selliste eelmise sajandi suurte võitluskunstnikega nagu Masutatsu Ōyama.

Bruce Lee surm

10. mail 1973 varises Lee Golden Harvesti stuudios Hongkongis filmi "Enter the Dragon" dubleerides kokku - ta krambitas ja tal olid peavalud. Kiirelt toimetati Lee haiglasse, kus tal diagnoositi ajuturse, mida püüti mannitooli manustamisega leevendada. 
20. juulil 1973 kohtus Lee Hongkongis George Lazenbyga, kellega plaaniti koos filmi teha. 
Lee naise Linda (21. märts 1945) sõnul kohtunud Lee surmapäeval ka Raymond Chow'ga arutamaks filmi "The Game of Death" tegemist.
Needsamad peaajutursele omased sümptomid, mis tekkisid ta esimesel kokkuvarisemisel, kordusid hiljem ka ta surmapäeval 20. juulil. 
Neurokirurg Peter Wu, kes päästis Lee elu ta esimese kokkuvarisemisel, leidis, et surma põhjus peaks olema kas reaktsioon marihuaanale või valuvaigistavale ravimile Equagesic. Kuid Wu loobus hiljem sellest seisukohast, märkides et:
"Professor Teare oli Scotland Yardist soovitatud kohtuekspertiisi spetsialist, kes toodi kui ekspert kanepi alal ja me ei saanud ta tunnistusele vastu rääkida. Marihuaana annus pole täpne ega prognoositav, aga ma pole kunagi kuulnud, et keegi sureb lihtsalt selle kasutamisest."
Osade allikate kohaselt kurtnud Lee enne oma surma peavalu ja saanud näitlejatarilt Betty Ting Peilt valuvaigistit Equagesic, mis sisaldas aspiriini ja lihastelõõgastit. Mõnede allikate kohaselt surigi Lee ravimiallergiast põhjustatud ajuturse tagajärjel ja lahkamisel tuvastatud marihuaana jäljed tema surma ei põhjustanud.
Zasulauks

Zasulauks on asum Lätis, Riia linna Kurzeme rajooni osa pindalaga 1,190 km². Asub Dzirciemsist lõunas, Imantast idas, Āgenskalnsist läänes ja Šampēterisest lõunas. 9139 elanikku (2010).
Zasulauksi asumi hoonestus on äärmiselt ebaühtlane. Asumis segunevad kunagistele rannaluidetele püstitatud tööstushooned XIX sajandil ehitatud puumajade ja XX sajandil püstitatud paneelidest korterelamutega.
Asumi maad liideti suuremalt jaolt Riiaga aastal 1828, kuigi väiksem osa liideti linnaga alles aastal 1919. Esimeseks ettevõtteks oli ilmselt osalt Dzirciemsi asumis asunud Jānis Šteinhauersi (saksapäraselt Johann Steinhaueri Zasa mõis ja paberivabrik. Šteinhauersi poeg müüs aga vabriku. Aastal 1806 kolis paberitootmine Ulbrokasse ümber, aga aastal 1810 oli Zasulauksi aladel olnud hoonetel uus omanik. Vabrikus töötasid lätlased ja tehase juurde kerkisid tööliselamud. XIX sajandil asutati vabriku juurde kool. Aastal 1856 ostis vabrikuomanik piirkonnas 100 krundi jagu maad ja jagas need töölistele.
Aastal 1873 sai Zasulauks raudteeühenduse ülejäänud Riiaga, kui Bolderājasse viivale raudteele rajati Zasulauksi jaam (saksa keeles Sassenhof). Praegune jaamahoone pärineb küll veidi hilisemast ajast, olles püstitatud aastal 1912. 1876 sai Zasulauksist raudteesõlm, kui rajati Tukumsi linna viiv raudtee.
Sajandi teisel poolel hakkasid piirkonda kerkima teisedki tööstusettevõtted. Nende seas oli masinaehitustehas "Motor" (1896), keemiatehas (1897), värvitehas (1898). Aastal 1950 rajati asumisse elektrirongide depoo, selle juures on aga aastast 1960 Zasulauka Depo nimeline rongipeatus (vanasti lihtsalt Depo).
Zasulauksis asub ka Läti Ülikooli botaanikaaed, mis rajati endise Wolfschmidti mõisa hoonetekompleksi juurde. Lisaks Wolfschmidti mõisale asus Zasulauksi aladel veel Pīlādžbirzsi mõis. Wolfschmidti mõis kandis kunagi nime Zasa mõis, sellest tuleb ka asumi nimi. Lisaks mõisatele on arhitektuuriliselt tähelepanuväärne veel Riia 34. Keskkooli aastal 1934 püstitatud funktsionalistlik hoone ja XIX sajandil püstitatud juugendstiilis puitmajad.
XX sajandi seitsmekümnendatel ja kaheksakümnendatel aastatel püstitati asumisse hulgaliselt paneelelamuid.
Vaba riigilinn Aachen

Ajalugu

Aastal 1306 sai Aachen vahetult keisrile alluvaks ja kuulutati Saksa-Rooma riigi vabaks riigilinnaks. Aachenil oli osa liidus, mis säilitas aastatel 1351–1387 Maasi ja Reini vahel rahu. Aastal 1450 viis mäss tsunftide vastuvõtmiseni omavalitsust jagama. 16. sajandil algas Aacheni tähtsuse ja õitsengu allakäik. See oli liiga lähedal Prantsusmaa piirile, et olla kaitstud, ja liiga kaugel Saksa-Rooma riigi tuumikust, et olla mugav pealinn. Aastast 1562 kuni Saksa-Rooma riigi lõpuni leidsid keisri valimine ja Maximilian II kroonimine aset Frankfurdis. Reformatsioon tõi Aachenisse häda. Aastal 1580 võttis protestantism võimust; järgnenud riigivanne kehtestati aastal 1598 Kölni peapiiskop-kuurvürsti Ernsti poolt. Linna usuline retsidiiv viis aastal 1613 uuele, Matthiase riigivandele ja aastal 1614 sundis Ambrosio Spínola Hispaania armee tõrksa linna tagasi katoliku rüppe. Aastal 1656 hävitas suur tulekahju 4000 maja. See õnnetus lõpetas Kolmekümneaastase sõja algatatud hävingu.
Aachen võõrustas mitut rahukonverentsi, näiteks neid, mis lõpetasid Devolutsioonisõja ja Austria pärilussõja. Aacheni rahuga 2. maist 1668 sunniti Louis XIV lahkuma Inglismaa, Hollandi ja Rootsi Kolmikliidu poolt Devolutsioonisõjast Lõuna-Madalmaade vastu. Leping sundis kuningat taastama Burgundia krahvkonna, mille ta oli vallutanud, ja omandatud 12 flaami kindlusega rahul olema. Teine Aacheni rahu 18. oktoobrist 1748 lõpetas Austria pärilussõja. Lunéville'i rahu järgi liidendati Aachen Prantsusmaaga kui Roeri departemangu peamine linn. Hiljem andis Viini kongress Aacheni Preisi kuningriigile.
Simon Fourcade

Simon Fourcade (sündinud 25. aprillil 1984 Perpignanis) on Prantsusmaa laskesuusataja.
Fourcade sai juunioride maailmameistrivõistlustel kaheksa medalit, millest pooled olid kuldsed ja pooled hõbedased. Ta debüteeris täiskasvanute tippvõistlusel 2006. aasta taliolümpiamängudel Torinos ja tuli 20 km eraldistardiga sõidus kolmekümneesimeseks. 2007. aasta MM-il Anterselvas sai Fourcade nii 20 km eraldistardiga kui ka 15 km ühisstardiga sõidus kaheksanda koha ning oli teatesõidus kümnes. 2008.aasta MM-il Östersundis oli ta 20 km distantsil neljas, jälitussõidus kuues ja teatesõidus viies. 2009. aasta maailmameistrivõistlustel Pyeongchangis sai ta 20 km eraldistardiga sõidus neljanda, sprindis kuuenda, 15 km ühisstardiga sõidus üheksanda ja jälitussõidus kümnenda koha. Segateatesõidus tõi ta Prantsusmaa koondise võitjana finišisse 6,2 sekundilise eduga Rootsi ees. Meeste 4x7,5 km teatesõidus tõi ta ankrumehena oma meeskonna neljandana finišisse. 
Maailma karikavõistlustel osales Fourcade esimest korda 11. märtsil 2004. aastal Holmenkollenis 10 km sprindis ja sai 54. koha. Esimest korda jõudis ta poodiumile 1. märtsil 2007. aastal Lahtis 20 km eraldistardiga sõidus, kui oli teine koondisekaaslase Raphael Poiree järel. Üldse on ta seni (seisuga 6. jaanuar 2010) saanud MK-etappidel kolm korda poodiumile, millest viimane oli 17. detsembril 2009. aasta MK-etapil Pokljukas 20 km eraldistardiga sõidus, kus ta sai teise koha. MK-võistlustel on tema parimaks kohaks üldkarika arvestuses olnud seni 2008-2009 hooajal saadud viieteistkümnes koht.
Ka tema vend Martin Fourcade on laskesuusataja.
Jüri Allik

Jüri Allik (sündinud 3. märtsil 1949 Tallinnas) on eesti psühholoog, Eesti Teaduste Akadeemia liige, Tartu Ülikooli eksperimentaalpsühholoogia professor.

Elukäik

Allik omandas psühholoogia doktorikraadi Tampere Ülikoolis (1991). Ta sai psühholoogiakandidaadi kraadi 1976. aastal, kaitstes väitekirja Moskva Riiklikus Ülikoolis).
Allik on suure osa oma akadeemilisest karjäärist veetnud Tartu Ülikoolis. Aastail 1973–1985 oli ta Tartu Riikliku Ülikooli psühholoogiaosakonna teadur ja vanemteadur (1978–1983 dotsent). Aastal 1992 sai ta psühhofüüsika ning 2002 eksperimentaalpsühholoogia professoriks.
Ta on pikalt olnud Tartu ülikooli psühholoogiaosakonna juhataja ning Sihtasutuse Eesti Teadusfond (2003–2009) nõukogu esimees.
1991–1992 oli ta Jyväskylä ülikooli kognitiivse psühholoogia vanemassistent. Aastast 1997 on ta Soome Teaduste Akadeemia välisliige.
Ta oli 1988–1994 Eesti Psühholoogide Liidu president ja 1994–2001 asepresident.
Ta kuulub Eesti olulise ingliskeelse sotsiaal- ja humanitaarteaduste ajakirja Trames toimetajaskonda.
Allik on uurinud peamiselt kahte psühholoogia valdkonda: nägemistaju ning kollektivismi ja individualismi võrdlusuuringud. Ta on avaldanud ka kriitilisi artikleid Sigmund Freudi loomingu kohta.

Tunnustused

2001. aastal sai Allik Valgetähe IV klassi teenetemärgi.
2005. aastal anti talle 150 000 krooni suurune teaduse aastapreemia sotsiaalteaduste alal eksperimentaal-, sotsiaal- ja isiksusepsühholoogiliste uurimistööde eest.
Tuletõrje tänav (Elva)

Tuletõrje tänav on tänav Elva kesklinnas. Nõukogude ajal kandis tänav nime Komsomoli tänav. Nimi taastati 4. jaanuaril 1989.
Piraadipartei (Rootsi)

Noor Piraat

Noor Piraat (rootsi keeles Ung Pirat) on Piraadipartei noorteorganisatsioon, mis loodi 2006. aasta detsembris. Rohkem kui 15 000 liikmega on Noor Piraat tõusnud aprilliks 2009 suurimaks poliitiliseks noorteorganisatsiooniks Rootsis.

Poliitiline mõju

Vähem kui nädal enne valimisi muutis Rootsi Roheliste Partei oma seisukohta autoriõiguste osas ning Rootsi Mõõdukate Partei (Moderaterna) ja Rootsi Vasakpartei (Vänsterpartiet) muutsid oma arvamust internetist allalaadimise osas. Lisaks väitsid mõlema peaministrikandidaadid, et noortel ei tohiks olla keelatud jagada läbi interneti faile. Pärast valimisi aga selleteemaline arutelu vaibus.
3. jaanuaril 2008 avaldasid 6 parlamendiliiget Rootsi Mõõdukate Parteist artikli, mis kandis kogu mittekommertsliku failijagamise dekriminaliseerimise ideed.
Rootsi Piraadiparteil on olnud laialdane mõju väljaspool ja see on pannud aluse rahvusvahelisele piraadiliikumisele.
Stefano Gross

Stefano Gross (sündinud 4. septembril 1986 Bolzanos) on Itaalia mäesuusataja, kes on spetsialiseerunud slaalomile. 
2011. aasta maailmameistrivõistlustel Garmisch-Partenkirchenis sai Gross slaalomis 22. koha.
Gross võistles esimest korda maailma karikavõistlustel Alta Badias 22. detsembril 2008 slaalomis, kuid pidi katkestama esimesel laskumisel rajalt väljasõidu tõttu. Poodiumile jõudis ta esimest korda Adelbodenis 8. jaanuaril 2012. Esimese MK-etapivõidu sai ta 11. jaanuaril 2015 Adelbodenis slaalomis.

Maailma karikavõistlustel

Stefano Gross on osalenud (seisuga 11. jaanuar 2015) 59 MK-etapil ja jõudnud esikolmikusse 4 korral ja võitnud neist ühe.
Mark Moseley

Mark Moseley (sündinud 2. augustl, 1961 Hattiesburgis Mississippis) on Ameerika Ühendriikide näitleja.